Document ID: 32004D0641

KOMISJONI OTSUS,
14. september 2004,
millega muudetakse otsust 2002/627/EÜ, millega luuakse elektrooniliste sidevõrkude ja -teenuste Euroopa reguleerivate organite töörühm
(EMPs kohaldatav tekst)
(2004/641/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
ning arvestades järgmist:
(1)
Komisjoni otsusega 2002/627/EÜ (1) loodi elektrooniliste sidevõrkude ja -teenuste Euroopa reguleerivate organite töörühm.
(2)
Selle töörühma töökogemus on rõhutanud vajadust selgitada töörühma koosseisuga seotud teemasid ning keskendada töörühma tegevus ülesannetele, mis on seotud elektrooniliste sidevõrkude ja -teenuste uue reguleeriva raamistiku rakendamise igapäevase järelevalvega.
(3)
Kõik liikmesriigid on loonud reguleerivad asutused, mille ülesanne on elektroonilise side turu igapäevane järelevalve,
ON TEINUD JÄRGMISE OTSUSE:
Artikkel 1
Otsust 2002/627/EÜ muudetakse järgmiselt.
1)
Artikkel 2 jäetakse välja.
2)
Artiklile 3 lisatakse järgmine lõige:
“Töörühm nõustab ja abistab komisjoni omal algatusel või komisjoni taotlusel kõigis tema pädevusse kuuluvates küsimustes, mis on seotud elektrooniliste sidevõrkude ja -teenustega.”.
3)
Artikkel 4 asendatakse järgmisega:
“Artikkel 4
Koosseis
1. Töörühm koosneb igas liikmesriigis asutatud sõltumatute siseriiklike reguleerivate asutuste (mille esmane ülesanne on elektrooniliste sidevõrkude ja -teenuste turu igapäevase tegevuse järelevalve) juhtidest või nende esindajatest.
Igast liikmesriigist on üks liige. Komisjoni esindatakse asjakohasel tasandil ning komisjon tagab töörühmale sekretariaaditeenused.
2. Lõikes 1 osutatud asjaomased siseriiklikud asutused on loetletud lisas. Komisjon jälgib seda loetelu, pidades silmas liikmesriikide tehtud muudatusi kõnealuste asutuste nimedes või ülesannetes.”.
4)
Artiklit 5 muudetakse järgmiselt:
a)
esimene lõige jäetakse välja;
b)
viimases lõikes asendatakse esimene lause järgmisega:
“Nende EMP riikide eksperdid, mis ei ole Euroopa Liidu liikmed ja Euroopa Liidu kandidaatriigid, võivad osaleda töörühmas vaatlejatena.”.
5)
Määrusele lisatakse käesoleva otsuse lisa.
Artikkel 2
Käesolev otsus jõustub Euroopa Liidu Teatajas avaldamise päeval.
Brüssel, 14. september 2004

Labels: 12
15